Tadeusz Zbigniew Kusy

**Tadeusz Zbigniew Kusy** (1951–2024) var en polsk ordensgeistlig og katolsk biskop av Kaga-Bandoro.

## Liv og virke
### Bakgrunn
Tadeusz Kusy gikk på barne- og ungdomsskolen i Cieszyn. Etter at han ble uteksaminert fra gymnaasium der i 1969, sluttet han seg til fransiskanerordenens i Katowice-provins. Den 30. august 1970 avla han de midlertidige løfter og tok ordensnavnet Zbigniew. Kusy studerte deretter filosofi og katolsk teologi ved fransiskanerseminaret i Katowice. Han avla evige løfter den 26. august 1974.

### Prest
Han mottok ordinasjonssakramentet 15. april 1976 i Kristus Kongen-katedralen i Katowice av biskopen av Katowice, Herbert Bednorz.

Etter ordinasjonen var Kusy kapellan og studentprest i Katowice. I 1979 ble han sendt som misjonær til Zaire, hvor han først var sogneprest i Kinkondja i bispedømmet Kamina. Fra 1980 til 1986 var han novise for fransiskanerne i Mbuji-Mayi i bispedømmet Mbuji-Mayi og i Lukafu i bispedømmet Kilwa-Kasenga. 

I 1986 ble Kusy sendt til Frankrike for videre studier, hvor han i 1989 studerte ved Institut Catholique de Paris under Joseph Levesque og Marcel Neusch med arbeidet *La vie consacrée autochtone au Zaïre: dimension d'une maturation ecclésiale* og fikk lisensiat i katolsk teologi.  

Deretter dro han til Den sentralafrikanske republikk, hvor han arbeidet i bispedømmet Bangassou som prest i Obo (1989-2000) og i Rafaï (2000-2001). Fra 2001 var Kusy ansvarlig for postulantene og for formasjonen av fransiskanerne i Bangui. Han ledet også bispedømmekommisjonen for gudviet liv fra 2003 til 2007. Han var også medlem av konsultortkollegiet for Bangui fra 2004 til 2007, og fra 2009.

### Koadjutorbiskop av Kaga-Bandoro

Den 31. mai 2014 utnevnte pave Frans ham til koadjutorbiskop av Kaga-Bandoro. Erkebiskopen av Bangui, Dieudonné Nzapalainga, bispeviet ham den 15. august samme år i *Notre-Dame de l'Immaculée Conception Cathedral* i Bangui; medkonsekratorer var biskopen av Kaga-Bandoro, Albert Vanbuel, og biskop emeritus av Kole, Stanislas Lukumwena Lumbala.

### Biskop av Kaga-Bandoro
Etter at Albert Vanbuel trakk seg tilbake den 27. september 2015, etterfulgte Kusy ham som biskop av Kaga-Bandoro.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Fernando Filoni (1946- ) *2001
* Kardinal Dieudonné Nzapalainga (1967- ) *2012
* Biskop *Tadeusz Zbigniew Kusy* (1951-2024) *2014

## Referanser